Arkivsak-dok. 56 – 16 

Saksbehandler: Fridtjov Holm

Behandles av: Møtedato:

Sandnes Eiendomsselskap KF 26.04.2016

**Kostnadsoverslag 0 (K0) prosjektnr. 4000100 Miljøtiltak, kommunale bygg**

**Bakgrunn for saken:**

I ØP 2016-2019 er prosjektet beskrevet:

*Rullerende årsbevilgning til miljøtiltak (korrigert fra enøk, kommunale bygg) gir kommunen muligheten til å arbeide med konkrete tiltak for bruk av stasjonær energibruk for å redusere klimautslipp og slik vil en få mer miljøvennlig drift av byggporteføljen. Mulige besparelser, vurderes i gitte tilfeller og innarbeides i driftsbudsjettet.*

|  |  |  |
| --- | --- | --- |
| **Bygg** | **Miljøtiltak, tall i hele tusen**  | **Estimat 2016** |
| Smeaheia skole | Oppgradering fyrrommet- biogassanlegg | 300 |
| Riska ungdomsskole | Oppgradering og samkjøring av inneklimastyring | 1 600 |
| Hommersåk skole | Oppgradering og samkjøring av inneklimastyring | 1 500 |
| **Sum** |  | **3 400** |

|  |  |  |  |  |
| --- | --- | --- | --- | --- |
| **PROSJEKT** | **2016** | **2017** | **2018** | **2019** |
| 40001 | 3 300 | 3 300 | 3 300 | 3 300 |

I denne sak legges kostnadsoverslag 0 (K0) frem for 3 prosjekter som kommer inn under prosjekt 4000100, Hommersåk skole, Smeaheia skole og Riska ungdomsskole.

I prosjekt 4000100 Miljøtiltak, kommunale bygg, er det opprettet underprosjektnummer:

4000101 Smeaheia skole, 4000102 Riska ungdomsskole og 4000103 Hommersåk skole. Totalt er det bevilget 3,3 mill. kr til disse tre prosjektene i 2016. Prosjektene inngår i en plan for rulerende bevilgning til denne type tiltak.

**Saksopplysninger:**

For å kunne følge opp formålsbyggene i kommunen i forhold til tekniske anlegg og energiforbruk, må det være installert sentral driftskontroll (SD) anlegg på byggene. Hommersåk skole mangler dette, og for Riska ungdomsskole må eksisterende anlegg oppgraderes da nåværende plattform ikke lenger kan brukes til formålet.

Konsept:

Det er startet opp forberedelser og prosjektering for sd-anlegg til begge disse byggene. Konsulentbistand er engasjert via rammeavtale.

Arbeidene består av følgende deler:

1. Installasjon av nye SD-anlegg
2. Nødvendig kabling og automatikkutstyr

Anskaffelsen:

Anskaffelsen omfattes Lov om offentlige anskaffelser og er tiltenkt som en byggherrestyrt entreprise. I delte entrepriser. Det lyses ut en konkurranse for de tre byggene.

Kostnadsoppstilling for 4000101

Til dette prosjektet er det avsatt 300 000 kr. Det er forventet at oppgraderingene for fyrrom – biogassanlegg vil ligge innenfor budsjettramme.

Kostnadsoppstilling for 4000102 og 4000103:

|  |  |  |
| --- | --- | --- |
|   | **ØP** | **K0** |
| 1.00 Felleskostnad |  -  | 250 000 |
| 2.00 Bygging |  -  | 0 |
| 3.00 VVS- inst. |  -  | 0 |
| 4.00 El. inst. |  -  | 100 000 |
| 5.00 Tele- og kont. int. |  -  | 2 000 000 |
| 6.00 Andre inst. |  -  | 50 000 |
| **SUM 1-6 HUSKOSTNAD** |  **-**  |  **2 400 000,00** |
| 7.00 Utendørsanlegg |  -  | 0 |
| **SUM 1-7 ENTR. KOSTNAD** |  **-**  |  **2 400 000,00**  |
| 8.00 Generelle kostnader |  -  | 250 000 |
| **SUM 1-8 BYGGEKOSTNAD** |  **-**  |  **2 650 000,00**  |
| 9.00 Spesielle kostnader |  -  | 150 000 |
| **SUM 1-9**  |  **-**  |  **2 800 000,00**  |
| 10.00 Marginer |  -  | 300 000 |
| **SUM 0-10 PROSJEKTKOSTNAD** |  **3 100 000** |  **3 100 000,00**  |

Prosjektene inngår som en del av innsparingstiltak ift. energi og innsparingen vil synliggjøres i driftsbudsjettet.

Fremdrift

På bakgrunn av byggherrens detaljprosjektering planlegges utlysning av konkurranse for prosjektet på Doffin i slutten av mai 2016. Ferdigstillelse av Riska ungdomsskole og Hommersåk skole forventes 4. kvartal 2016. Ferdigstilling av Smeaheia skole forventes ferdigstilt 1. kvartal 2017, tilpasset budsjettbevilgning. De tre underprosjektene er kalkulert til 3,4 mill. kr mens det kun er gitt 3,3 mill. i 2016. Av den grunn utsettes ferdigstilling av Smeaheia skole til 1. kvartal 2017.

Fordi prosjektets ramme er lav og fordi en ser for seg en stram framdriftsplan for Hommersåk skole og Riska ungdomsskole, vil en ved å følge gjeldene prosedyre og legge fram K1 før anbudsutlysning, forsinke prosjektet. Av den grunn ber en om at daglig leder gis fullmakt til å lyse ut anbudskonkurranse på grunnlag av K0.

**Forslag til vedtak:**

* Kostnadsoverslag K0 for Prosjekt 4000100 Miljøtiltak, kommunale byggs underprosjekter 4000101 Smeaheia skole, 4000102 Riska ungdomsskole og 4000103 Hommersåk skole godkjennes med en budsjettramme på 3,4 mill. kr.
* Detaljprosjektering i byggherreregi igangsettes.
* Anbudskonkurranse utlyses i byggherrestyrt entreprise, som delte entrepriser.
* Daglig leder gis fullmakt til å lyse ut anbudskonkurranse med utgangspunkt i K0-kalkyle utan at det legges fram K1.
* Arbeidene i Riska ungdomsskole og Hommersåk skole ferdigstilles til årsskifte 2016/2017.
* Arbeidene på Smeaheia skole ferdigstilles 1. kvartal 2017.

Sandnes Eiendomsselskap KF, 19.04.2016

Torbjørn Sterri

daglig leder